Ռուսաստանի հավաքականի երկրպագուները եւ ֆուտբոլիստները ողբում էին, մինչդեռ ցնծում էր Խորվաթիայի հավաքականի կազմը եւ երկրի նախագահը։ Պատմության մեջ երկրորդ անգամ այդ երկրի ֆուտբոլի հավաքականին հաջողվում է դուրս գալ աշխարհի առաջնության 1/2 եզրափակիչ փուլ։ Ուղիղ 20 տարի առաջ խորվաթները Ֆրանսիայում կարողացել էին հենց այս արդյունքին հասնել իրենց ոսկե սերնդի շնորհիվ։ Ի դեպ, Լուկա Մոդրիչը Ռուսաստան – Խորվաթիայի խաղի լավագույն ֆուտբոլիստ դարձավ՝ 3-րդ անգամ ստանալով այդ կոչումը մրցաշարի ընթացքում։